451.02 REGOLAMENTI DWAR IR-RIKONOXXIMENT TA’ KWALIFIKI TA’ EDUKAZZJONI OGĦLA FIR-REĠJUN TAL-EWROPA L-AVVIŻ LEGALI 280 tal-2006. L-AVVIŻ LEGALI 280 tal-2006. 1. Titolu u bidu fis-seħħ. (1) It-titolu ta’ dawn ir-regolamenti hu Regolamenti dwar ir-Rikonoxximent Reċiproku ta’ Kwalifiki ta’ Edukazzjoni Ogħla fir-Reġjun tal-Ewropa. (2) Dawn ir-regolamenti jidħlu fis-seħħ f’dik id-data li l-Ministru responsabbli mill-edukazzjoni jista’ b’avviż fil-Gazzetta jistabbilixxi. Tifsir. 2. F’dawn ir-regolamenti, sakemm ir-rabta tal-kliem ma titlobx xort’oħra: " aċċess " tfisser aċċess għal edukazzjoni ogħla li huwa d-dritt ta’ kandidati kwalifikati li japplikaw u jkunu kkunsidrati għall-ammissjoni f’edukazzjoni ogħla; "ammissjoni " tfisser ammissjoni f’istituzzjonijiet u programmi ta’ edukazzjoni ogħla u huwa l-att jew is-sistema li permezz tagħhom kandidat kwalifikat jitħallaj segwi studji ta’ edukazzjoni ogħla f’xi istituzzjoni jew f’xi programm partikolari; "assessjar ta’ istituzzjonijiet u programmi " tfisser il-proċess li jistabbilixxi l-kwalità edukattiva ta’ istituzzjoni jew programm ta’ edukazzjoni ogħla; "assessjar tal-kwalifiki individwali " tfisser l-apprezzament jew l-evalwazzjoni bil-miktub tal-kwalifiki barranin ta’ individwu minn awtorità kompetenti; " awtorità kompetenti għar-rikonoxximent " tfisser korp awtorizzat uffiċjalment biex jieħu deċiżjonijiet li jorbtu dwar ir-rikonoxximent ta’ kwalifiki barranin; "edukazzjoni ogħla " tfisser kull tip ta’ kors ta’ studju, jew ġabra ta’ korsijiet ta’ studju, taħriġ jew taħriġ fir-riċerka f’livell post sekondarju li jkun rikonoxxut mill-awtoritajiet rilevanti tal-Parti bħala li jappartjeni għas-sistema ta’ edukazzjoni ogħla tagħhom; "istituzzjoni ta’ edukazzjoni ogħla " tfisser stabbiliment li jipprovdi edukazzjoni ogħla u li hu rikonoxxut mill-awtorità kompetenti tal-Parti bħala li jappartjeni għas-sistema ta’ edukazzjoni ogħla; "kondizzjoni " tfisser jew kondizzjoni ġenerali jew kondizzjonijiet speċifiċi, jew it-tnejn; "kondizzjonijiet ġenerali " tfisser dawk il-kondizzjonijiet li għandhom ikunu sodisfatti f’kull każ ta’ aċċess għal edukazzjoni ogħla, jew għal xi livell partikolari ta’ edukazzjoni ogħla, jew fl-għoti ta’ kwalifika ta’ edukazzjoni ogħla f’livell partikolari; "kondizzjonijiet speċifiċi " tfisser dawk il-kondizzjonijiet li għandhom ikunu sodisfatti, b’żieda mal-kondizzjonijiet ġenerali, biex wieħed jista’ jkun ammess fi programm ta’ edukazzjoni ogħla partikolari, jew għall-għoti ta’ kwalifika ta’ edukazzjoni ogħla speċifika f’kamp ta’ studju partikolari; " kwalifika ta’ edukazzjoni ogħla " tfisser kull lawrja, diploma jew ċertifikat ieħor maħruġ minn awtorità kompetenti li jafferma t-tmiem b’suċċess ta’ programm ta’ edukazzjoni ogħla; " kwalifiki" tfisser jew kwalifiki ta’ edukazzjoni ogħla jew dawk li jagħtu aċċess għall-edukazzjoni ogħla, jew it-tnejn; " kwalifiki li jagħtu aċċess għal edukazzjoni ogħla " tfisser kull diploma jew ċertifikat ieħor maħruġ minn awtorità kompetenti li jafferma t-tmien b’suċċess ta’ programm ta’ edukazzjoni u li jagħti lid-detentur tal-kwalifika d-dritt li jkun konsidrat għall-ammissjoni għal edukazzjoni ogħla skond it-tifsira ta’ aċċess; "perjodu ta’ studju " tfisser kull komponent ta’ programm ta’ edukazzjoni ogħla li jkun ġie evalwat u dokumentat u filwaqt li ma jkunx programmħiħ ta’ studju fih innifsu, ikun jirrappreżenta akkwist sinifikanti ta’ tagħlim jew ħiliet; " programm ta’ edukazzjoni ogħla " tfisser kors ta’ studju rikonoxxut mill-awtorità kompetenti tal-Parti bħala li jappartjeni għas-sistema ta’ edukazzjoni ogħla u li t-tmiem tiegħu jwassal student għal kwalifika ta’ edukazzjoni ogħla tagħha; " rikonoxximent " tfisser l-għarfien formali minn awtorità kompetenti tal-valur ta’ kwalifika edukattiva barranija bil-għan ta’ aċċess għal attivitajiet edukattivi jew ta’ impjieg; " Stat Parti " tfisser stat li jkun irratifika l-Konvenzjoni ta’ Lisbona dwar ir-Rikonoxximent ta’ Kwalifiki li jikkonċernaw l-Edukazzjoni Ogħla, li jkun: (a) membru tal-Kunsill tal-Ewropa, (b) membru tar-Reġjun tal-Ewropa tal-UNESCO, (ċ) kull firmatarju ieħor, Stat jew parti kontraenti fil-Konvenzjoni tal-Kultura tal-Ewropa tal-Kunsill tal-Ewropa, jew tal-Konvenzjoni tal-UNESCO, dwar ir-Rikonoxximent tal-Istudji, Diplomi u Lawrji li jikkonċernaw l-Edukazzjoni Ogħla, fl-Istati li jappartjeni għar-reġjun tal-Ewropa. 3. Aċċess għal assessjar ta’ kwalifika. (1) Id-detenturi ta’ kwalifiki maħruġin minn istituzzjoni rikonoxxuta ta’ edukazzjoni ogħla f’xi wieħed mill-Istati Parti għandu jkollhom aċċess xieraq għal assessjar trasparenti, koerenti u ta’ min joqgħod fuq u tal-kwalifiki, jekk hekk jitolbu lill-awtorità stabbilita għal dan il-għan. (2) Ma għandha ssir l-ebda diskriminazzjoni għal xi raġuni bħal sess, razza, kulur, diżabilità, lingwa, reliġjon, opinjoni politika jew ta’ xort’oħra, oriġinietnika, nazzjonali jew soċjali, appartenenza għal minorità nazzjonali, proprjetà, twelid jew status ieħor, kollha tal-applikant, jew abbażi ta’ kull ċirkostanza oħra mhux relatata mal-mert u tal-kwalifika li għaliha jkun qed jintalab ir-rikonoxximent u l-ħiliet akkwiżiti. (3) Deċiżjonijiet dwar rikonoxximent għandhom isiru abbażi ta’ informazzjoni xierqa dwar il-kwalifiki li fuqhom jkun qed jintalab rikonoxximent. (4) L-ewwel nett, hija r-responsabbiltà tal-applikant li jipprovdi l-informazzjoni xierqa, u li jipprovdi din l-informazzjoni inbonafede. (5) Minkejja r-responsabbiltà tal-applikant, l-istituzzjonijiet rikonoxxuti tal-edukazzjoni ogħla f’Malta li jkunu ħarġu l-kwalifiki inkwistjoni jkollhom id-dmir li jipprovdu, jekk mitluba li jagħmlu dan mill-applikant u f’limiti raġonevoli, informazzjoni rilevanti lid-detentur tal-kwalifika, lill-istituzzjoni, jew lill-awtoritajiet kompetenti tal-pajjiż fejn ikun qed jintalab ir-rikonoxximent. (6) Ir-responsabbiltà li turi li applikazzjoni ma tissodisfax il-kondizzjonijiet rilevanti tkun tal-organizzazzjoni li tagħmel l-assessjar. 4. Terminu ta’ żmien. Deċiżjonijiet dwar rikonoxximent ma għandhom x itulu aktar minn erba’ xhur li jibdew jgħoddu minn dakinhar li l-informazzjoni kollha rilevanti dwar il-każ tkun ġiet provduta. Jekk ir-rikonoxximent ma jinħariġx, għandhom jingħataw ir-raġunijiet għaliex ma jkunx ingħata ir-rikonoxximent, kif ukoll għandha tingħata informazzjoni dwar miżuri li jistgħu jittieħdu mill-applikant biex ikun jista’ jikseb ir-rikonoxximent aktar ’il quddiem. Jekk ma jingħatax ir-rikonoxximent, jew jekk ma titteħidx deċiżjoni, l-applikant ikun jista’ jagħmel appell lill-Bord tal-Appelli dwar ir-Rikonoxximent Reċiproku ta’ Kwalifiki fi żmien erba’ xhur. 5. Rikonoxximent ta’ kwalifiki li jagħtu aċċess. (1) Iċ-Ċentru Malti għal Rikonoxximent ta’ Kwalifiki u ta’ Informazzjoni kif ukoll l-istituzzjonijiet tal-edukazzjoni ogħla f’Malta għandhom jirrikonoxxu l-kwalifiki mogħtija minn istituzzjonijiet simili fl-Istati Parti u li jissodisfaw il-kondizzjonijiet ġenerali ta’ aċċess għal edukazzjoni ogħla f’dawk l-Istati Parti għal skop ta’ aċċess għal programmi li jappartjenu għas-sistema ta’ edukazzjoni ogħla Maltija, sakemm ma jkunx ippruvat li hemm differenza sostanzjali bejn il-kondizzjonijiet ġenerali ta’ aċċess għal istituzzjoni ta’ edukazzjoni ogħla f’Malta u dawk fl-Istat Parti involut. (2) Alternattivament, ikun biżżejjed li Stat Parti jagħti l-possibbilità lil detentur ta’ kwalifika maħruġa minn Stat Parti ieħor li jingħata l-assessjar tal-kwalifika, fuq talba tal-istess detentur tal-kwalifika u d-disposizzjonijiet tas-sub regolament (1) għandhom japplikaw mutatis mutandis għal dan il-każ. (3) Fejn il-kwalifiki jagħtu aċċess biss għal tipi speċifiċi ta’ istituzzjonjiet jew programmi ta’ edukazzjoni ogħla fl-Istat Parti fejn il-kwalifika tkun ingħatat, Malta għandha tagħti lid-detenturi tal-kwalifiki aċċess għal programmi speċifiċi simili fl-istituzzjonijiet ta’ edukazzjoni ogħla tagħha, sakemm ma jkunx ippruvat li hemm differenzi sostanzjali bejn il-kondizzjonijiet għall-aċċess fl-Istat Parti fejn tkun ingħatat il-kwalifika u f’Malta. (4) Fejn l-ammissjoni għal programmi partikolari ta’ edukazzjoni ogħla tiddependi minn kondizzjonjiet speċifiċi b’żieda mal-kondizzjonijiet ġenerali għall-aċċess, l-awtoritajiet kompetenti tal-isituzzjonijiet tal-edukazzjoni ogħla jistgħu jimponu kondizzjonijiet addizzjonali bl-istess mod fuq dawk li għandhom kwalifiki maħruga minn Stati Parti jew inkella jsir assessjar dwar jekk il-kwalifiki miksuba minn Stati Parti jkunux jissodisfaw kondizzjonijiet ekwivalenti. (5) Meta fl-Istati Parti ċertifikati li ngħataw fi tmiem ta’ l-edukazzjoni obligatorja, jagħtu aċċess għal edukazzjoni ogħla biss jekk flimkien magħhom ikollhom eżamijiet addizzjonali ta’ kwalifikazzjoni bħala prekondizzjoni għall-aċċess, l-istituzzjonijiet f’Malta tal-edukazzjoni ogħla jistgħu jagħmlu l-aċċess fihom jiddependi minn dawn il-kondizzjonijiet jew inkella joffru alternattiva li tissodisfa l-kondizzjonijiet addizzjonali bħal dawn fis-sistemi edukattivi tagħhom stess. (6) Mingħajr ħsara għad-dispożizzjonijiet tas-sub regolamenti (1), (2), (3),), ammissjoni għall-istituzzjoni partikolari ta’ edukazzjoni ogħla f’Malta, jew fi programm ta’ edukazzjoni ogħla f’istituzzjoni bħal din, tista’ tkun ristretta jew selettiva. F’każi fejn l-ammissjoni f’istituzzjoni ta’ edukazzjoni ogħla jew fi programm tkun selettiva, il-proċeduri tal-ammissjoni għandhom jitfasslu b’mod li jiżguraw li l-assessjar ta’ kwalifiki barranin isir skond il-prinċipji ta’ parità u ebda diskriminazzjoni kif deskritti fir-regolament 3(2). (7) Mingħajr ħsara għad-dispożizzjonijiet tas-subartikoli (1), (2), (3),), ammissjoni għal istituzzjoni partikolari ta’ edukazzjoni ogħla f’Malta tis ta’ tkun bil-kondizzjoni li l-applikant juri li għandu kompetenza suffiċjenti fil-lingwa jew lingwiwżati fit-tagħlim mill-istituzzjoni konċernata, jew f’lingwi oħra speċifikati. (8) Fil-każ li l-aċċess għal edukazzjoni ogħla jista’ jinkiseb fuq il-bażi ta’ kwalifiki mhux tradizzjonali, kwalifiki simili miksubin fi Stati Parti oħra jkunu assessjati bl-istess mod bħal kwalifiki mhux tradizzjonali miksubin f’Malta. (9) Għal skop ta’ ammissjoni fi programmi ta’ edukazzjoni ogħla, kull Stat Parti jagħmel ir-rikonoxximent ta’ kwalifiki maħruġa minn istituzzjonijiet edukattivi barranin li joperaw fit-territorju tiegħu kontinġenti fuq il-kondizzjonijiet speċifiċi tal-liġi ta’ Malta jew fuq pattijiet magħmulin apposta mal-Istat Parti tal-origini ta’ dawn l-istituzzjonijiet. 6. Rikonoxximent ta’ perjodi ta’ studju. (1) L-istituzzjonijiet tal-edukazzjoni ogħla f’Malta jirrikonoxxu l-perijodi ta’ studju mitmuma f’qafas ta’ programm ta’ edukazzjoni ogħla fi Stat Parti ieħor. Dan ir-rikonoxximent għandu jkopri perjodi ta’ studju li jwasslu għat-tkompli jaħiħatal-programm ta’ edukazzjoni ogħla fl-Istat Parti fejn ir-rikonoxximent ikun mitlub, sakemm ma jkunx ippruvat li hemm differenzi sostanzjali bejn il-perjodi ta’ studju mitmuma fil-Parti l-oħra u l-komponent tal-programm ta’ edukazzjoni ogħla li dan ikun qed jissostitwixxi f’Malta. (2) Alternattivament, ikun suffiċjenti għal istituzzjoni ta’ edukazzjoni ogħla f’Malta li tagħti l-possibbiltà li persuna li ttemm perjodu ta’ studju fil-qafas ta’ programm ta’ edukazzjoni ogħla fi Stat Parti ieħor li jikseb l-assessjar ta’ dak il-perjodu ta’ studju, fuq talba tal-istess persuna konċernata, u d-dispożizzjonijiet tas-sub regolament (1) jkunu japplikaw mutatis mutandis għal dan il-każ. (3) Istituzzjonijiet ta’ edukazzjoni ogħla għandhom, partikolarment, jiffaċilitaw ir-rikonoxximent ta’ perjodi ta’ studju meta: (a) jkun hemm ftehim preċedenti bejn, minn naħa, l-istituzzjoni ta’ edukazzjoni ogħla jew l-awtorità kompetenti responsabbli minn dak il-perijodu ta’ studju u, minn naħa l-oħra, l-istituzzjoni ta’ edukazzjoni ogħla, jew l-awtorità tar-rikonoxximent kompetenti responsabbli għar-rikonoxximent mitlub; (b) l-istituzzjoni ta’ edukazzjoni ogħla fejn ikun sar il-perjodu ta’ studju tkun ħarġet ċertifikat jew traskritt ta’ recorda kkademiku li jafferma li l-istudent ikun temm b’suċċess ir-rekwiżiti stipulati għal dak il-perjodu ta’ studju. 7. Rikonoxximent ta’ kwalifiki ta’ edukazzjoni ogħla. (1) Sakemm id-deċiżjoni tar-rikonoxximent tkun ibbażata fuq tagħlim u ħiliet ċertifikati bi kwalifika ta’ edukazzjoni ogħla, istituzzjonijiet ta’ edukazzjoni ogħla f’Malta għandhom jirrikonoxxu l-kwalifiki ta’ edukazzjoni ogħla konferiti fi Stat Parti ieħor ħlief jekk jintwera li hemm differenza sostanzjali bejn il-kwalifika li għaliha qed jintalab ir-rikonoximent u kwalifika korrispondenti konferita f’Malta. (2) Alternattivament, ikun suffiċjenti għaċ-Ċentru Malti għal Rikonoxximent ta’ Kwalifiki u ta’ Informazzjoni jew xi istituzzjoni ta’ edukazzjoni ogħla f’Malta li tagħti l-opportunità lil persuna li għandha kwalifika ta’ edukazzjoni ogħla konferita minn xi wieħed mill-Istati Parti l-oħra li jikseb assessjar ta’ dik il-kwalifika, jekk ikun mitlubhekk mill-persuna stess li għandha l-kwalifika, u d-dispożizzjonijiet tas-sub regolament (1) għandhom japplikaw mutatis mutandis għal dan il-każ. (3) Rikonoxximent f’Malta ta’ kwalifika ta’ edukazzjoni ogħla maħruġa minn Stat Parti ieħor għandu jkollu jew xi waħda jew it-tnejn mill-konsegwenzi li ġejjin: (a) aċċess għal studji ta’ edukazzjoni ogħla, li jinkludi l-eżamijiet rilevanti, jew għal tħejjijiet ta’ dottorat, bl-istess kondizzjonijiet bħal dawk applikabbli għad-detenturi ta’ kwalifiki tal-Parti fejn ikun qiegħed jiġi mfittex li jinkiseb ir-rikonoxximent; (b) l-użu ta’ titlu akkademiku, bla ħsara għal-liġijiet u r-regolamenti fis-seħħ f’Malta, jew fil-ġurisdizzjoni tagħha. Barra minn dan, rikonoxximent jista’ jiffaċilita l-aċċess għas-suq tax-xogħol bla ħsara għal-liġijiet u r-regolamenti fis-seħħ f’Malta, u fil-ġurisdizzjoni tagħha. (4) Assessjar f’Malta ta’ kwalifika ta’ edukazzjoni ogħla maħruġa fi Stat Parti ieħor jista’ jieħu forma ta’: (a) parir għal skop ġenerali ta’ impjieg; (b) parir lil istituzzjoni ta’ edukazzjoni għal skop ta’ ammissjoni fil-programmi tagħha; (ċ) parir lil kull awtorità oħra kompetenti għal rikonoxximent. (5) Il-Ministru responsabbli għall-edukazzjoni jista’ jagħmel ir-rikonoxximent ta’ kwalifiki maħruġa minn istituti edukattivi barranin li joperaw f’Malta kif soġġetti għal kondizzjonijiet speċifiċi fil-liġi ta’ Malta jew għal pattijiet speċifiċi milħuqa mal-Istat Parti tal-oriġini ta’ istituzzjonijiet bħal dawk. 8. Rikonoxximent ta’ kwalifiki li jkollhom rifuġjati, persunimċaqalqa minn pajjiżhom u persuni f’sitwazzjonijiet bħal ta’ rifuġjati. Malta għandha tieħu kull miżura raġjonevoli u possibbli fil-qafas tas-sistema edukattiva tagħha u f’konformità mad-disposizzjonijiet kostituzzjonali, legali u tar-regolamenti tagħha, sabiex tiżviluppa proċeduri maħsuba biex jassessjaw b’mod ġust u bla telf ta’ żmien jekk rifuġjati, persunimċaqalqa minn pajjiżhom jew f’sitwazzjoni li tixbaħ dik ta’ rifuġjat, jissodifawx il-kondizzjonijiet meħtieġa għal aċċess għal edukazzjoni ogħla, għal avvanz fi programmi ta’ edukazzjoni ogħla jew fl-impjieg, ukoll f’każi fejn il-kwalifiki miksuba f’wieħed mill-Partijiet ma’ jkunux jistgħu jkunu ppruvati permezz ta’ evidenza dokumentata. 9. Informazzjoni dwar l-assessjar ta’ istituzzjonijiet u programmi ta’ edukazzjoni ogħla. Iċ-Ċentru Malti għal Rikonoxximent ta’ Kwalifiki u ta’ Informazzjoni u istituzzjonijiet ta’ edukazzjoni ogħla rikonoxxuti f’Malta għandhom jipprovdu informazzjoni xierqa dwar kull programm offrut, bil-għan li jgħinu lill-awtoritajiet kompetenti u nominati ta’ Stati Parti oħra sabiex jaċċertaw jekk il-kwalità tal-kwalifiki maħruġa jiġġustifikawx ir-rikonoxximent fl-Istat Parti fejn ir-rikonoxximent ikun qed jintalab. Dan it-tagħrif għandu jieħu l-forma ta’ informazzjoni dwar il-metodu u r-riżultati ta’ dan l-assessjar, u dwar l-istandard ta’ kwalità speċifika għal kull tip ta’ istituzzjoni ta’ edukazzjoni ogħla, u ta’ programmi li jwasslu għal kwalifiki ta’ edukazzjoni ogħla. 10. Informazzjoni permezz tal-informatika. Iċ-Ċentru Malti għal Rikonoxximent ta’ Kwalifiki u ta’ Informazzjoni permezz tal-Uffiċċju tat-Teknoloġija tal-Informatika tiegħu għandu jagħmel provvedimenti xierqa sabiex jiżviluppa, imantni u jipprovdi: (a) deskrizzjoni ġenerali tad-diversi tipi ta’ istituzzjonijiet ta’ edukazzjoni ogħla fis-sistema ta’ edukazzjoni ogħla, bil-karatteristiċi tipiċi ta’ kull istituzzjoni; (b) lista ta’ istituzzjonijiet rikonoxxuti, sew pubbliċi sew privati, fis-sistema ta’ edukazzjoni ogħla, li turi l-poteri tagħhom li jikkonferixxu d-diversi tipi ta’ kwalifiki, kif ukoll il-kondizzjonijiet tal-aċċess għal kull istituzzjoni u programm; (ċ) deskrizzjoni ta’ programmi ta’ edukazzjoni ogħla; (d) lista ta’ istituzzjonijiet barra mit-territorju tagħha li Malta tikkonsidra bħala parti mis-sistema edukattiva tagħha. 11. Faċilitazzjoni tar-rikonoxximent tal-kwalifiki. (1) Bil-għan li jiffaċilitaw ir-rikonoxximent ta’ kwalifiki ta’ edukazzjoni ogħla, istituzzjonijiet ta’ studji ogħla jintrabtu li jistabblixxu sistemi trasparenti ta’ deskrizzjoni kompleta tal-kwalifiki miksuba. (2) Billijagħra fil-bżonn ta’ informazzjoni relevanti, preċiża u aġġornata, iċ-Ċentru Malti għal Rikonoxximent ta’ Kwalifiki u ta’ Informazzjoni flimkien mal-istituzzjonijiet ta’ edukazzjoni ogħla għandu jżomm ċentru nazzjonali ta’ informazzjoni li jifforma parti min-network Ewropew taċ-Ċentri ta’ Informazzjoni dwar il-mobilità akkademika u r-rikonoxximent magħruf bħala ENIC Network, stabbilit b’deċiżjoni tal-Kumitat tal-Ministri tal-Kunsill tal-Ewropa fid-9 ta’ Ġunju, 1994 u mill-Kumitat Reġjonali għall-Ewropa tal-UNESCO fit-18 ta’ Ġunju 1994. Iċ-Ċentru għandu wkoll iżomm kuntatt mal-Kumitat tal-Konvenzjoni dwar ir-Rikonoxximent ta’ Kwalifiki li jikkonċernaw l-Edukazzjoni Ogħla fir-Reġjun tal-Ewropa. (3) Iċ-Ċentru Malti għal Rikonoxximent ta’ Kwalifiki u Informazzjoni li jinkorpora fih l-ENIC għandu: (a) jiffaċilita l-aċċess għal informazzjoni awtoritattiva u preċiża dwar is-sistema tal-edukazzjoni ogħla u l-kwalifiki ta’ Malta; (b) jiffaċilita l-aċċess għal informazzjoni awtoritattiva u preċiża dwar is-sistemi tal-edukazzjoni ogħla u l-kwalifiki tal-iStati Parti l-oħra; (ċ) jagħti parir jew informazzjoni dwar materji ta’ rikonoxximent u assessjar ta’ kwalifiki, skond liġijiet u regolamenti nazzjonali; (d) jippromwovi l-użu tas-Supplement tad-Diploma tal-UNESCO jew tal-Kunsill tal-Ewropa.